CELEX: 22014D0129
Language: lt
Date: 1403827200000
Title: 2014 m. birželio 27 d. EEE jungtinio komiteto sprendimas Nr. 129/2014, kuriuo iš dalies keičiamas EEE susitarimo IX priedas (Finansinės paslaugos)

27.11.2014   
            
            
               LT
            
            
               Europos Sąjungos oficialusis leidinys
            
            
               L 342/35
            
         EEE JUNGTINIO KOMITETO SPRENDIMAS
   Nr. 129/2014
   2014 m. birželio 27 d.
   kuriuo iš dalies keičiamas EEE susitarimo IX priedas (Finansinės paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2013 m. balandžio 30 d. Komisijos deleguotasis reglamentas (ES) Nr. 759/2013, kuriuo iš dalies keičiamos Reglamento (EB) Nr. 809/2004 nuostatos dėl konvertuojamiesiems ir keičiamiesiems skolos vertybiniams popieriams taikomų informacijos atskleidimo reikalavimų (1);
            
         
               (2)
            
            
               todėl EEE susitarimo IX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo IX priedo 29ba punktas (Komisijos reglamentas (EB) Nr. 809/2004) papildomas šia įtrauka:
   
      
                  „—
               
               
                  
                     32013 R 0759: 2013 m. balandžio 30 d. Komisijos deleguotasis reglamentas (ES) Nr. 759/2013 (OL L 213, 2013 8 8, p. 1).“
               
            
   2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 759/2013 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2014 m. birželio 28 d., jei pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. birželio 27 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 213, 2013 8 8, p. 1.
   
      (2)  Konstitucinių reikalavimų nenurodyta.